

Οΐ9ίΙΛ!5^9η0£) I 
ΤΐΊβοάοΓθ3 ΜουΓπιη 
03ΐβ: 2012.01.1Ϊ^:03:13 
ΕΕΤ 

Ρβ380Γ: 3ίΒ1Βα ΡΟΡ 

(6Γτιϋβϋΰβ(ΐ1 I 

ι_ο^^ι^οη: ΕϋιπίΚο 

Τνρο9Γ3Γίο 


5 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 2 

13 Ιανουάριου 2012 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 2 
Καθορισμός των απαιτούμενων προσόντων και προϋ¬ 
ποθέσεων φυσικών και νομικών προσώπων για την 
εμπορία φυτοπροστατευτικών προϊόντων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 7 του ν.δ. 220/1973 «Περί εμπορίας 
γεωργικών και κτηνιατρικών φαρμάκων» (ΦΕΚ Α' 272), 
όπως αντικαταστάθηκε με την παρ. 8 του άρθρου 2 του 
V. 2538/1997 «Τροποποίηση της κείμενης νομοθεσίας για 
τα γεωργικά και κτηνιατρικά φάρμακα, ρύθμιση χρεών 
συνεταιριστικών οργανώσεων και άλλες διατάξεις» (ΦΕΚ 
Α' 242). 

β) Του άρθρου 3 του ν. 1338/1983 «Εφαρμογή του Κοι¬ 
νοτικού δικαίου» (ΦΕΚ Α' 34), όπως αντικαταστάθηκε με 
το άρθρο 65 του ν. 1892/1990 (ΦΕΚ Α' 101), και 4 του ίδιου 
νόμου, όπως το άρθρο αυτό αντικαταστάθηκε με το 
άρθρο 6 παρ.4 του ν. 1440/1984 (ΦΕΚ Α' 70) και τροπο¬ 
ποιήθηκε με τα άρθρα 7 του ν. 1775/1988 (ΦΕΚ Α' 101), 31 
του V. 2076/1992 (ΦΕΚ Α' 130), 19 του ν.2367/1995 (ΦΕΚ Α' 
261), 22 του ν. 2789/2000 (ΦΕΚ Α' 21), 48 του ν. 3427/2005 
(ΦΕΚ Α' 312) και 91 του ν. 3862/2010 (ΦΕΚ Α' 113). 

γ) Του άρθρου 16 παρ. 2 περ. ε) του ν. 3844/2010 
«Προσαρμογή της ελληνικής νομοθεσίας στην Οδηγία 
2006/123 του Ευρωπαϊκού Κοινοβουλίου και του Συμβου¬ 
λίου σχετικά με τις υπηρεσίες στην εσωτερική αγορά 
και άλλες διατάξεις» (ΦΕΚ Α' 63). 

2. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του π.δ. 63/2005 (ΦΕΚ Α' 98). 

3. Τον V. 3919/2011 «Αρχή της επαγγελματικής ελευ¬ 
θερίας, κατάργηση αδικαιολάγητων περιορισμών στην 
πρόσβαση και άσκηση επαγγελμάτων» (ΦΕΚ Α' 32). 

4. Το π.δ. 65/2011 «Διάσπαση του Υπουργείου Εσωτε¬ 
ρικών, Αποκέντρωσης και Ηλεκτρονικής Διακυβέρνησης 
στα Υπουργεία α) Εσωτερικών και β) Διοικητικής Μεταρ¬ 
ρύθμισης και Ηλεκτρονικής Διακυβέρνησης, συγχώνευση 
των Υπουργείων Οικονομίας, Ανταγωνιστικότητας και 
Ναυτιλίας και Θαλάσσιων Υποθέσεων, Νήσων και Αλιεί¬ 
ας στο Υπουργείο Ανάπτυξης, Ανταγωνιστικότητας και 


Ναυτιλίας και μεταφορά στον Πρωθυπουργό των Γ ενι¬ 
κών Γραμματειών Ενημέρωσης και Επικοινωνίας και στο 
Υπουργείο Παιδείας, Δια Βίου Μάθησης και Θρησκευ¬ 
μάτων της Γ ενικής Γ ραμματείας Νέας Γ ενιάς» (ΦΕΚ Α' 
147), και το π.δ. 185/2009 «Ανασύσταση του Υπουργείου 
Θικονομικών, συγχώνευση του Υπουργείου Οικονομίας 
και Οικονομικών με τα Υπουργεία Ανάπτυξης και Εμπο¬ 
ρικής Ναυτιλίας, Αιγαίου και Νησιωτικής Πολιτικής και 
μετονομασία του σε “Υπουργείο Οικονομίας, Ανταγωνι¬ 
στικότητας και Ναυτιλίας”, μετατροπή του Υπουργείου 
Μακεδονίας -Θράκης σε Γ ενική Γ ραμματεία Μακεδονί¬ 
ας - Θράκης και υπαγωγή στο Υπουργείο Εσωτερικών 
της Γ ενικής Γ ραμματείας Μακεδονίας - Θράκης και της 
Γ ενικής Γ ραμματείας Αιγαίου και Νησιωτικής Πολιτικής» 
(ΦΕΚ Α' 213). 

5. Το γεγονός ότι από τις διατάξεις του παράντος 
διατάγματος δεν προκαλείται δαπάνη σε βάρος του 
Κρατικού Προϋπολογισμού. 

6. Τις υπ’ αριθμ. 275/2011 και 335/2011 γνωμοδοτήσεις 
του Συμβουλίου της Επικρατείας, μετά από πρόταση 
του Υπουργού Ανάπτυξης, Ανταγωνιστικότητας και Ναυ¬ 
τιλίας και του Υφυπουργού Αγροτικής Ανάπτυξης και 
Τροφίμων, αποφασίζουμε: 

Άρθρο 1 

Προσάντα-Προϋποθέσεις φυσικών προσώπων 

1. Η εμπορία φυτοπροστατευτικών προϊόντων, 
ασκείται απά φυσικά πρόσωπα που απασχολούνται 
οι ίδιοι ως υπεύθυνοι στο κατάστημα, μετά την πά¬ 
ροδο τριών (3) μηνών από την αναγγελία έναρξης 
άσκησής της. Η αναγγελία πρέπει να συνοδεύεται 
απά τα δικαιολογητικά τα οποία αποδεικνύουν ότι 
ο ενδιαφερόμενος: 

α)'Εχει την ελληνική ιθαγένεια ή την υπηκοότητα ενός 
από τα κράτη-μέλη της Ευρωπαϊκής Ένωσης (Ε.Ε.). Προ- 
κειμένου περί υπηκόων κρατών-μελών της Ε.Ε. απαιτεί¬ 
ται και προσκόμιση πιστοποιητικού Ελληνομάθειας με 
το οποίο αποδεικνύεται η γνώση της Ελληνικής Γλώσ¬ 
σας επιπέδου Β, όπως αυτό ορίζεται στο π.δ. 363/1998 
«Πιστοποιητικό ελληνομάθειας τύπος, προϋποθέσεις 
απάκτησης, διαδικασία και περιεχόμενο εξετάσεων, 
προϋποθέσεις συμμετοχής και ρύθμιση σχετικών λε¬ 
πτομερειών (ΦΕΚ Α' 242), όπως κάθε φορά ισχύει. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


β)Έχει πτυχίο γεωπόνου Ανώτατου Εκπαιδευτικού Ιδρύ¬ 
ματος (Α.Ε.Ι.) της ημεδαπής ή πτυχίο Τμήματος Φυτικής 
Παραγωγής ή Τμήματος Θερμοκηπιακών Καλλιεργειών 
και Ανθοκομίας ή Τμήματος Διοίκησης Γεωργικών Εκμε¬ 
ταλλεύσεων Τεχνολογικού Εκπαιδευτικού Ιδρύματος (Τ.Ε.Ι.) 
της ημεδαπής των άρθρων 1,2 και 7 του π.δ. 109/1989 (ΦΕΚ 
Α' 47) ή ισότιμο πτυχίο του αντίστοιχου Τμήματος Φυτικής 
Παραγωγής Κέντρου Ανώτερης Τεχνικής και Επαγγελ¬ 
ματικής Εκπαίδευσης (Κ.Α.Τ.Ε.Ε.) της ημεδαπής ή ισότιμα 
πτυχία ή δίπλωμα αντίστοιχων ειδικοτήτων σχολών της 
ημεδαπής ή της αλλοδαπής. 

γ)Έχει εκπληρώσει τις στρατιωτικές του υποχρεώσεις 
ή έχει νόμιμα απαλλαγεί από αυτές. Δεν απαιτείται 
εκπλήρωση των στρατιωτικών υποχρεώσεων για πο¬ 
λίτες κράτους - μέλους της Ε.Ε. για τους οποίους δεν 
προβλέπεται τέτοια υποχρέωση στη χώρα τους. 

δ) Δεν έχει καταδικασθεί αμετάκλητα σε οποιαδήποτε 
ποινή ή δεν έχει παραπεμφθεί με αμετάκλητο βούλευμα 
για κλοπή, υπεξαίρεση, απάτη, εκβίαση, πλαστσγραφία, 
εγκλήματα κατά των ηθών συκοφαντική δυσφήμιση, κι¬ 
βδηλεία, παραχάραξη και παράβαση των διατάξεων των 
άρθρων 5 και 12 του ν. 1729/1987 (ΦΕΚ Α' 144), άπως ισχύει, 
ή δεν έχει καταδικασθεί αμετάκλητα για κακσύργημα ή 
καθ’ υπστρσπή για πλημμέλημα, για το οποίο επιβλήθηκε 
στέρηση των πσλιτικών τσυς δικαιωμάτων. 

ε) Δεν κατέχει έμμισθη θέση στσ Δημάσισ ή σε νο¬ 
μικά πράσωπο δημοσίου ή ιδιωτικού δικαίου ούτε έχει 
άλλη ατομική επιχείρηση που απαιτεί αυτοπρόσωπη 
απασχόληση. 

στ) Διαθέτει κατάστημα εμπορίας φυτοπροστατευτι- 
κών προσάντων που πληροί τις προδιαγραφές, της παρ. 
4 του άρθρου 2 του ν.δ. 220/1973, άπως αντικαταστάθηκε 
με την παρ. 5 του άρθρου 2 του ν.2538/1997. 

ζ) Δεν έχει χορηγηθεί άδεια εμπορίας φυτοπροστα- 
τευτικών προϊόντων ή δεν έχει πραγματοποιηθεί αναγ¬ 
γελία έναρξης άσκησής της στην ελληνική επικράτεια, 
με υπεύθυνο τον ίδιο τον ενδιαφερόμενο. 

2. Η εμπορία φυτοπροστατευτικών προϊόντων, ασκεί¬ 
ται και από φυσικά πρόσωπα που απασχολούν υπεύθυνο 
επιστήμονα στο κατάστημα, μετά την πάροδο τριών (3) 
μηνών από την αναγγελία έναρξης άσκησής της. Η αναγ¬ 
γελία πρέπει να συνοδεύεται από τα δικαιολογητικά τα 
οποία αποδεικνύουν ότι ο ενδιαφερόμενος: 

α) Έχει την ελληνική ιθαγένεια ή την υπηκοότητα 
κράτους-μέλους της Ευρωπαϊκής Ένωσης και πληροί 
τις προϋποθέσεις που ορίζονται στις περ. δ) και στ) 
της παρ. 1, και 

β) Απασχολεί με υπαλληλική σχέση πρόσωπο που κατέ¬ 
χει τα προσόντα και τις πρσϋπσθέσεις πσυ ορίζσνται στις 
περ. α) έως ε) της παρ.1 και δεν έχει οριστεί ως υπεύθυνσς 
επιστήμσνας με άλλη άδεια εμπορίας φυτοπροστατευτι¬ 
κών προϊόντων ή αναγγελία έναρξης άσκησής της. 

Άρθρσ 2 

Προϋποθέσεις νσμικών πρσσώπων 

1. Η εμπσρία φυτσπροστατευτικών προϊόντων, ασκείται 
από νομικά πρόσωπα, συμπεριλαμβανομένων και των Αγρο¬ 
τικών Συνεταιριστικών Οργανώσεων (Α.Σ.Ο.), μετά την πά¬ 
ροδο τριών (3) μηνών από την αναγγελία έναρξης άσκησής 
της. Η αναγγελία πρέπει να συνοδεύεται από τα δικαιολο- 
γητικά τα οποία αποδεικνύουν ότι οι ενδιαφερόμενοι: 


α) Διαθέτουν κατάστημα εμπορίας φυτοπροστατευ¬ 
τικών προϊόντων σύμφωνα με τα προβλεπόμενα στην 
περ. στ) της παρ. 1 του άρθρου 1 του παρόντος δια¬ 
τάγματος. 

β) Απασχολούν με εταιρική ή υπαλληλική σχέση πρό¬ 
σωπο που κατέχει τα προσόντα και τις προϋποθέσεις 
που ορίζονται στις περ. α), β), γ), δ), ε) και ζ) της παρ. 1 
του άρθρου 1. Το πρόσωπο αυτό με την αναγγελία έναρ¬ 
ξης εμπορίας φυτοπροστατευτικών προϊόντων, ορίζεται 
υπεύθυνος του καταστήματος, εφαρμοζόμενων των δια¬ 
τάξεων της παρ. 6 του άρθρου 2 του ν. 2538/1997. 

2. Οι προϋποθέσεις των περ. α) και β) της παρ.1 πρέπει 
να συντρέχουν και στα κέντρα διανομής που η ενδια- 
φερόμενη Α.Σ.Ο. διαθέτει εκτός της έδρας της και μέσα 
στα όρια της περιφέρειάς της. 

3. Οι ρυθμίσεις του παρόντος άρθρου ισχύουν και για 
κάθε νομικό πρόσωπο εγκατεστημένο σε κράτος-μέλος 
κατά το άρθρο 54 της Συνθήκης της Αισσαβόνας (άρθρο 
48 της Συνθ. ΕΚ). 

Άρθρο 3 

Καταργούμενες διατάξεις 

Από την έναρξη ισχύος του παρόντος διατάγματος 
καταργούνται οι διατάξεις του π.δ. 264/2000 «Καθορι¬ 
σμός των απαιτσύμενων προσόντων και πρσϋποθέσε- 
ων φυσικών και νομικών προσώπων για τη χορήγηση 
άδειας εμπορίας φυτοπροστατευτικών προϊόντων» (ΦΕΚ 
Α' 217), όπως τροποποιήθηκε από το π.δ. 253/2002 (ΦΕΚ 
Α' 224). 

Άρθρο 4 
Έναρξη ισχύος 

1. Η ισχύς τσυ παρόντσς διατάγματος αρχίζει από 28 
Δεκεμβρίου 2009. 

2. Οι αιτήσεις για τη χορήγηση άδειας εμπορίας φυ¬ 
τοπροστατευτικών προϊόντων, φυσικών και νομικών 
προσώπων, πσυ κατατέθηκαν μετά την 28η Δεκεμβρί¬ 
ου του 2009, βάσει των διατάξεων του π.δ. 264/2000 
(ΦΕΚ Α' 217), όπως τροποποιήθηκε από το π.δ. 253/2002 
(ΦΕΚ Α' 224), και εκκρεμούν, εξετάζονται με βάση τις 
διατάξεις του παρόντος. Οι αιτήσεις για τη χσρήγη- 
ση άδειας εμπσρίας φυτοπροστατευτικών προϊόντων, 
φυσικών προσώπων, που κατατέθηκαν μετά την 28η 
Δεκεμβρίου του 2009 βάσει των διατάξεων του προη¬ 
γούμενου εδαφίου, και απορρίφθηκαν για λόγους που 
σχετίζονται άμεσα με τη ρύθμιση της παρ. 2 του άρθρου 
1 του παρόντος, επανεξετάζονται με βάση τις διατάξεις 
του παρόντος. 

Στον Υπουργό Αγροτικής Ανάπτυξης και Τροφίμων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 12 Ιανουαρίου 2012 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΠΟΥΡΓΟΙ 

ΑΝΑΠΤΥΞΗΣ, ΑΝΤΑΓΟΝΙΣΤΙΚΟΤΗΤΑΣ ΥΦΥΠΟΥΡΓΟΣ ΑΓΡΟΤΙΚΗΣ 

ΚΑΙ ΝΑΥΤΙΛΙΑΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΜΙΧΑΗΛ ΧΡΥΣΟΧΟΪΔΗΣ ΙΩΑΝΝΗΣ ΔΡΙΒΕΛΕΓΚΑΣ 

